
Tisztelt Társulási Tanács!


A SÁRRÉT KISTÁJ Önkormányzati Társulás (a továbbiakban: Társulás) Társulási Tanácsa a 2025. február 6. napján tartott ülésén napirendre tűzte a Társulás 2025. évi költségvetésének tárgyalását. Ekkor az a döntés született, hogy a 2025. évi költségvetéssel kapcsolatos döntést a 2025. február 20-i ülésre elhalasztja a Társulási Tanács.

Az akkori hozzászólásokban elhangzott, hogy egyrészt túl rövid idő állt rendelkezésre a számok áttekintéséhez, másrészt a korábbi tartalék „felélése” miatt most jóval többet kellene a tagoknak befizetniük. Tájékoztatásul elhangzott, hogy a 2023. évi maradvány 9 millió forint körüli összeg volt, ez most jóval kevesebb, ezért is szembetűnő a változás.

A korábban javasolt tervszámokhoz képest a személyi juttatások tervezett összege csökkent és a Magyar Államkincstár tájékoztatása alapján a normatíva számain emelni tudtunk, így a társult önkormányzatok hozzájárulása csökkent, melyet a költségvetés mellékleteként csatolt táblázatok tervszámai is mutatnak.

A Társulás Társulási Tanácsának működésére Magyarország helyi önkormányzatairól szóló 2011. évi CLXXXIX. törvény 95.§ (3) bekezdése alapján a képviselő-testületekre vonatkozó szabályokat kell alkalmazni.

Az államháztartásról szóló 2011. évi CXCV. törvény 26. § (1) bekezdése értelmében a társulás költségvetésére a 23-25. § rendelkezéseit kell alkalmazni azzal, hogy 
· a költségvetési rendeleten költségvetési határozatot kell érteni,
· a képviselő-testület hatáskörét a társulási tanács gyakorolja,
· a polgármester részére meghatározott feladatokat a társulási tanács elnöke látja el,
· a jegyző részére meghatározott feladatokat a társulási tanács munkaszervezeti feladatait ellátó költségvetési szerv vezetője látja el.

A 2025. évi költségvetés összeállításánál meghatározó tényezőként szerepeltek az alábbi jogszabályok:
- Magyarország 2025. évi központi költségvetéséről szóló 2024. évi XC. törvény (Költségvetési tv.),
- az államháztartásról szóló 2011. évi CXCV. törvény (a továbbiakban: Áht.),
- az államháztartásról szóló törvény végrehajtásáról szóló 368/2011. (XII.31.) Korm. rendelet (a továbbiakban: Ávr.),
- Magyarország helyi önkormányzatairól szóló 2011. évi CLXXXIX. törvény (Mötv.)

A fent felsorolt jogszabályokon kívül még az alábbi jogszabályokat is figyelembe vettük:
· a kötelező legkisebb munkabér (minimálbér) és a garantált bérminimum megállapításáról szóló 394/2024. (XII. 12.) Korm. rendelet;
· a szociális igazgatásról és szociális ellátásokról szóló 1993. évi III. törvény
· a közalkalmazottak jogállásáról szóló 1992. évi XXXIII. törvénynek a szociális, valamint a gyermekjóléti és gyermekvédelmi ágazatban történő végrehajtásáról szóló 257/2000. (XII.26.) Korm. rendelet (szociális ágazati pótlék mértéke – 5. melléklet)

Az Áht. 29/A. § bekezdése szerint „A helyi önkormányzat, a nemzetiségi önkormányzat és a társulás évente, legkésőbb a költségvetési rendelet, határozat elfogadásáig határozatban állapítja meg 
a) a Gst. 45. § (1) bekezdés a) pontjában kapott felhatalmazás alapján kiadott jogszabályban meghatározottak szerinti saját bevételeinek és 
b) a Gst. 8. § (2) bekezdése szerinti adósságot keletkeztető ügyleteiből eredő fizetési kötelezettségeinek
a költségvetési évet követő három évre várható összegét.” 

„Az adósságot keletkeztető ügyletekhez történő hozzájárulás részletes szabályairól” szóló 353/2011. (XII.30.) Korm. rendelet 2. § (1) bekezdése alapján az önkormányzat saját bevételének minősül:
„1. a helyi adóból és a települési adóból származó bevétel, 
2. az önkormányzati vagyon és az önkormányzatot megillető vagyoni értékű jog értékesítéséből és hasznosításából származó bevétel, 
3. az osztalék, a koncessziós díj és a hozambevétel, 
4. a tárgyi eszköz és az immateriális jószág, részvény, részesedés, vállalat értékesítéséből vagy privatizációból származó bevétel, 
5. bírság-, pótlék- és díjbevétel, valamint 
6. a kezesség-, illetve garanciavállalással kapcsolatos megtérülés.
(2) Az önkormányzati társulás és a térségi fejlesztési tanács (a továbbiakban együtt: társulás) esetén saját bevételként elsősorban a társulás saját bevételét kell figyelembe venni.
(3) Ha a társulás saját bevételének 50%-a nem nyújt fedezetet az ügyletekből eredő fizetési kötelezettségekre, a nem fedezett rész tekintetében a társulásban résztvevő helyi önkormányzat, nemzetiségi önkormányzat saját bevételének 50%-át – csökkentve a saját ügyleteiből eredő fizetési kötelezettségeivel – kell figyelembe venni. A társulás ügyleteiből eredő, saját bevételének 50%-át meghaladó fizetési kötelezettséget a társulásban résztvevő helyi önkormányzatok, nemzetiségi önkormányzatok közötti megállapodás szerinti arányban – ennek hiányában a társulásban résztvevő helyi önkormányzatok, nemzetiségi önkormányzatok saját bevételei 50%-ának saját ügyleteikből eredő fizetési kötelezettségeikkel nem terhelt részének arányában – kell figyelembe venni.”

„Magyarország gazdasági stabilitásáról” szóló 2011. évi CXCIV. törvény (a továbbiakban: Stabilitási tv.) 8. § (2) bekezdése alapján: 
„(2) Adósságot keletkeztető ügylet és annak értéke:
a) hitel, kölcsön felvétele, átvállalása a folyósítás, átvállalás napjától a végtörlesztés napjáig, és annak aktuális tőketartozása,
b) a számvitelről szóló törvény (a továbbiakban: Szt.) szerinti hitelviszonyt megtestesítő értékpapír forgalomba hozatala a forgalomba hozatal napjától a beváltás napjáig, kamatozó értékpapír esetén annak névértéke, egyéb értékpapír esetén annak vételára,
c) váltó kibocsátása a kibocsátás napjától a beváltás napjáig, és annak a váltóval kiváltott kötelezettséggel megegyező, kamatot nem tartalmazó értéke,
d) az Szt. szerint pénzügyi lízing lízingbevevői félként történő megkötése a lízing futamideje alatt, és a lízingszerződésben kikötött tőkerész hátralévő összege,
e) a visszavásárlási kötelezettség kikötésével megkötött adásvételi szerződés eladói félként történő megkötése – ideértve az Szt. szerinti valódi penziós és óvadéki repóügyleteket is – a visszavásárlásig, és a kikötött visszavásárlási ár,
f) a szerződésben kapott, legalább háromszázhatvanöt nap időtartamú halasztott fizetés, részletfizetés, és a még ki nem fizetett ellenérték,
g) hitelintézetek által, származékos műveletek különbözeteként az Államadósság Kezelő Központ Zrt.-nél (a továbbiakban: ÁKK Zrt.) elhelyezett fedezeti betétek, és azok összege.”

[bookmark: _Hlk66885058]Fenti jogszabályhelyek alapján a Társulás „az adósságot keletkeztető ügyletekhez történő hozzájárulás részletes szabályairól” szóló 353/2011. (XII.30.) Korm. rendeletben meghatározottak szerinti saját bevételekkel nem rendelkezik és a Stabilitási tv. 8. § (2) bekezdése szerinti adósságot keletkeztető ügyletekből eredő fizetési kötelezettségei az elkövetkező 3 évben nem keletkeznek. Az erről szóló határozati javaslatot az előterjesztés tartalmazza.

Az Áht. 24. § (2) bekezdése alapján „A jegyző, főjegyző (a továbbiakban együtt: jegyző) a költségvetési rendelet-tervezetet a 29/A. § szerinti tervszámoknak megfelelően készíti elő.” Az Áht. 24. § (3) bekezdése szerint: „A jegyző által a (2) bekezdés szerint előkészített költségvetési rendelet-tervezetet a polgármester február 15-éig, ha a központi költségvetésről szóló törvényt az Országgyűlés a naptári év kezdetéig nem fogadta el, a központi költségvetésről szóló törvény hatálybalépését követő negyvenötödik napig nyújtja be a képviselő-testületnek.”
Fentiek alapján a Társulás székhely önkormányzat polgármesteri hivatalának jegyzője a költségvetési tervezetet a Társulási Tanács elnökével egyeztette.

Az Áht. és annak végrehajtási rendelete fogalmak pontosítása mellett kiemeli, miszerint az államháztartásban a tervezést, a gazdálkodást és beszámolást középtávú tervezés és ezen alapuló éves költségvetés alapján kell folytatni. A tervezés során biztosítani kell a tervezett bevételek közgazdasági megalapozottságát, és azt, hogy csak annyi kiadás kerüljön megtervezésre, amennyi a közfeladatok ellátásához indokoltan szükséges. A gazdálkodás során biztosítani kell a bevételek és kiadások tervezés során meghatározott célhoz kötött felhasználását.
Az Áht., valamint az Ávr. továbbra is előírja, hogy a helyi önkormányzatok és általa irányított költségvetési szervek költségvetésének - a költségvetési év tervezett kiadásai és bevételei mellett - tartalmaznia kell a kötelezően ellátandó, önként vállalt, illetve államigazgatási feladatokat a hozzá tartozó bevételi forrás megjelölésével. 

A Társulás kötelező feladatai:
· Házi segítségnyújtás
· Család – és gyermekjóléti szolgálat
A Társulás kizárólag kötelező feladatot lát el, önként vállalt feladata nincs.
Az Mötv. 111. § (4) bekezdése szerint a költségvetésben működési hiány nem tervezhető.

2025. évi költségvetés bevételi forrásai:

A Társulás 2025. évi összesített bevételeinek előirányzatait a határozati javaslat 1. melléklete tartalmazza.

	 
	Megnevezés
	Összeg (Ft)

	I.
	Közhatalmi bevételek:
	0

	II.
	Társulási működési bevétel:
	3 514 000

	III.
	Működési támogatás államháztartáson belülről:
	51 260 459

	IV.
	Felhalmozási támogatás államháztartáson belülről:       
	0

	V.
	Átvett pénzeszközök államháztartáson kívülről:
	0

	VI.
	Felhalmozási célú bevételek: 
	0

	 
	KÖLTSÉGVETÉSI BEVÉTELEK ÖSSZESEN: 
	54 774 459

	VII.
	Finanszírozási bevételek 
	  6 089 815

	 
	TÁRSULÁS BEVÉTELEINEK FŐÖSSZEGE :
	60 864 274



A tervezett 3 514 000 Ft bevétel a házi segítségnyújtás térítési díjaiból tevődik össze.

Az 51 260 459 Ft működési támogatásból 34 012 400 Ft-ot – vagyis a Költségvetési tv. alapján igényelhető ágazati feladatok támogatását - 2025. évben Szabadbattyán Nagyközségi Önkormányzat részére folyósítja a Magyar Államkincstár, mely összeg a Társulás bankszámlájára tovább utalásra kerül. 
A fennmaradó működési támogatás összege 17 248 059 Ft, a társult önkormányzatok hozzájárulásai.


	Család- és gyermekjóléti szolgálat támogatása
	15 708 000

	Házi segítségnyújtás támogatása
	11 896 400

	     ebből: szociális segítés
	     100 000

	     ebből: személyi gondozás
	11 796 400

	Szociális ágazati pótlék
	  6 408 000

	Állami támogatás összesen Ft
	34 012 400



2025. évi költségvetés kiadásai

A Társulás 2025. évi összesített kiadásainak előirányzatait a határozati javaslat 2. melléklete tartalmazza.

Személyi juttatások és az ahhoz kapcsolódó járulékok 2025. évben 12 hónapra terhelik a Társulás költségvetését. A kiadások tervezése az engedélyezett létszám törvényi besorolása alapján történt.

	 
	Megnevezés
	Összeg (Ft)

	 
	Személyi juttatás:
	47 033 106

	 
	Munkaadókat terhelő járulékok és szociális hozzájárulási adó:  
	  6 209 104

	 
	Dologi kiadások: 
	  3 399 264

	 
	Egyéb működési célú kiadások:                                                    
	  4 222 800

	I.
	Működési kiadások: 
	60 864 274

	 
	Beruházások:
	0

	II.
	Felhalmozási költségvetési kiadások: 
	0

	 
	KÖLTSÉGVETÉSI KIADÁSOK ÖSSZESEN:
	60 864 274

	III.
	Finanszírozási kiadások:
	0

	 
	TÁRSULÁS KIADÁSAINAK FŐÖSSZEGE:
	60 864 274



A dologi kiadások a Társulás működtetési – üzemeltetési anyag, informatikai és kommunikációs szolgáltatások, szakmai szolgáltatások, egyéb szolgáltatások - költségeit takarja.

A Társulás összevont mérlegét felhalmozási és működési megbontásban a határozati javaslat 3. melléklete mutatja be.

A Társulás 2025. évi költségvetési bevételeit előirányzat csoportonként, kiemelt előirányzatok szerint, önkormányzatonkénti bontásban a határozati javaslat 4. melléklete tartalmazza.

A Társulás 2025. évi költségvetési kiadásait előirányzat csoportonként, kiemelt előirányzatok szerint, önkormányzatonkénti bontásban a határozati javaslat 5. melléklete tartalmazza.

A határozati javaslat 6. melléklete mutatja be a Társulás 2025. évi jogszabályoknak megfelelő létszámkeretét.

A Társulás 2025. évi előirányzat felhasználási tervét a határozati javaslat 7. melléklete tartalmazza.


Tisztelt Társulási Tanács!

Kérem az előterjesztés megvitatását és a határozati javaslatok elfogadását.


 
Szabadbattyán, 2025 február 18.





									     Kovács Péter
									Társulási Tanács elnöke


								
1. Határozati javaslat:

SÁRRÉT KISTÁJ Önkormányzati Társulás
Társulási Tanácsának
…./2025. (….) határozata

a SÁRRÉT KISTÁJ Önkormányzati Társulás adósságot keletkeztető ügyleteiből eredő fizetési kötelezettségeinek a költségvetési évet követő három évre várható összegének meghatározásáról

A SÁRRÉT KISTÁJ Önkormányzati Társulás (a továbbiakban: SKÖT) az adósságot keletkeztető ügyletekhez történő hozzájárulás részletes szabályairól szóló 353/2011. (XII.30.) Korm. rendeletben meghatározottak szerinti saját bevételekkel nem rendelkezik és Magyarország gazdasági stabilitásáról szóló 2011. évi CXCIV. törvény 8. § (2) bekezdése szerinti adósságot keletkeztető ügyletekből eredő fizetési kötelezettségei az elkövetkező 3 évben nem keletkeznek.

A Társulási Tanács felkéri a SKÖT Társulási Tanácsának Elnökét, hogy a határozatban foglaltakat a SKÖT 2025. évi költségvetésének készítésekor vegye figyelembe.


Felelős:	Kovács Péter Társulási Tanács elnöke
Határidő:	azonnal


2. [bookmark: _Hlk66883909]Határozati javaslat:

SÁRRÉT KISTÁJ Önkormányzati Társulás
Társulási Tanácsának
…./2025. (….) határozata

a SÁRRÉT KISTÁJ Önkormányzati Társulás 2025. évi költségvetéséről

A SÁRRÉT KISÁJ Önkormányzati Társulás (továbbiakban: SKÖT) Társulási Tanácsa az államháztartásról szóló 2011. évi CXCV. törvény alapján a SKÖT 2025. évi költségvetését az alábbiak szerint állapítja meg:

I. 

1. A költségvetés a Társulási Tanácsra terjed ki.

II. 

A költségvetés bevételei és kiadásai

1. A SKÖT 2025. évi költségvetésének

költségvetési bevételét		54 774 459		 forintban
költségvetési kiadását		60 864 274		 forintban
fianszírozási bevételét                   6 089 815                  forintban
határozza meg.

2. Az 1. pontban megállapított költségvetési bevételeket kiemelt előirányzatonként a határozat 1. melléklete alapján határozza meg a Társulási Tanács. 

3. Az 1. pontban megállapított költségvetési kiadásokat kiemelt előirányzatonként a határozat 2. melléklete alapján határozza meg a Társulási Tanács. 

4. A SKÖT kötelező feladatokat lát el.

5. A működési és felhalmozási célú bevételek és kiadások előirányzatainak mérlegszerű bemutatását a határozat 3. melléklete tartalmazza. 

III.

A költségvetés részletezése

1. A Társulási Tanács a SKÖT költségvetési bevételeit és költségvetési kiadásait kiemelt előirányzatok szerint, önkormányzatonkénti bontásban a határozat 4. és 5. melléklete alapján határozza meg.

2. A Társulási Tanács a SKÖT létszámkeretét a határozat 6. melléklete alapján határozza meg.

3. A SKÖT 2025. évi költségvetésében beruházásokat és fejlesztéseket a 2. mellékletben foglaltak szerint tervez.

4. A SKÖT 2025. évi előirányzat felhasználási ütemtervét a 7. melléklet mutatja be.

5. A SKÖT-nek Magyarország gazdasági stabilitásáról szóló 2011. évi CXCIV. törvény 8.§ (2) bekezdése szerinti adósságot keletkeztető ügyletekből és kezességvállalásokból fennálló kötelezettsége 2025. évben nincs. az adósságot keletkeztető ügyletekhez történő hozzájárulás részletes szabályairól szóló 353/2011. (XII.30.) Korm. rendelet 2. § (1) bekezdésében meghatározottak szerinti saját bevételekkel nem rendelkezik. 

6. A SKÖT 2025. évben olyan adósságot keletkeztető fejlesztési célt, amelynek megvalósításához Magyarország gazdasági stabilitásáról szóló 2011. évi CXCIV. törvény 8. § (2) bekezdése szerinti adósságot keletkeztető ügylet megkötése válik vagy válhat szükségessé, nem tervez.

7. A SKÖT európai uniós forrásból finanszírozott támogatással megvalósuló programokat, projekteket a nem tervez. 

IV.

A költségvetés végrehajtásának szabályai

1. A SKÖT költségvetésének végrehajtásáért a Társulási Tanács elnöke, a könyvvezetéssel kapcsolatos feladatok ellátásáért a társulás székhely önkormányzat polgármesteri hivatalának jegyzője a felelős.

V.

Az előirányzatok módosítása

1. A SKÖT bevételeinek és kiadásainak módosításáról, a kiadási előirányzatok közötti átcsoportosításról a Társulási Tanács dönt. 


2. A költségvetési szervek bevételi és kiadási előirányzatai kiemelt előirányzaton belül saját hatáskörben módosíthatók, a kiadási előirányzatok egymás között átcsoportosíthatók.

3. A Társulási Tanács negyedévenként, a döntése szerinti időpontokban, de legkésőbb az éves költségvetési beszámoló elkészítésének határidejéig december 31-ei hatállyal módosítja a költségvetési határozatát. Ha év közben az Országgyűlés – a helyi önkormányzatot érintő módon – a hozzájárulások, támogatások előirányzatát zárolja, azokat csökkenti, törli, az intézkedés kihirdetését követően haladéktalanul a Társulási Tanács elé kell terjeszteni a költségvetés módosítását.

4. A Társulási Tanács által jóváhagyott kiemelt előirányzatokat a SKÖT köteles betartani. 

VI.

A gazdálkodás szabályai

1. A SKÖT határozatban meghatározott bevételi és kiadási előirányzatai felett a Társulási Tanács elnöke előirányzat-felhasználási jogkörrel rendelkezik.

2. A Társulási Tanács elnöke köteles belső szabályzatban rögzíteni a működéshez, gazdálkodáshoz kapcsolódóan a gazdálkodás vitelét meghatározó szabályokat, a mindenkor érvényes központi szabályozás figyelembevételével, illetve a szükséges módosításokat végrehajtani.

VII.

A költségvetés végrehajtásának ellenőrzése

1. A költségvetési szervek ellenőrzése a belső kontrollrendszer keretében valósul meg, melynek létrehozásáért, működtetéséért és továbbfejlesztéséért a társulás székhely önkormányzat polgármesteri hivatalának jegyzője, költségvetési szerv esetében a szakmai vezető felelős.

2. Jelen határozat rendelkezéseit 2025. január 1. napjától kell alkalmazni.


Felelős:	Kovács Péter Társulási Tanács elnöke
Határidő:	folyamatos
 
